KOMISIJOS REGLAMENTAS (EB) Nr. 181/2005
2005 m. vasario 2 d.
pakeičiantis Reglamentą (EEB) Nr. 2191/81 dėl pelno nesiekiančioms institucijoms ir organizacijoms pagalbos sviestui pirkti suteikimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 15 straipsnį,
kadangi:
(1)
Komisijos reglamentas (EEB) Nr. 2191/81 (2) nustato pelno nesiekiančioms institucijoms ir organizacijoms pagalbos sviestui pirkti suteikimą. Atsižvelgiant į dabartinę padėtį sviesto rinkoje, pardavimų, vykdomų pagal šį reglamentą, lygį, intervencinės sviesto pirkimo kainos sumažėjimą bei dėl to laukiamą rinkos kainų sumažėjimą, pagalbos dydis turėtų būti sumažintas.
(2)
Pieno ir pieno produktų vadybos komitetas nepateikė savo nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2191/81 2 straipsnio 1 dalies pirmajame papunktyje suma „100 EUR“ yra keičiama suma „80 EUR“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 2 d.